C PLINII HIST. NAT. LIB. VI. 



Sed ne Taprobane quidem, quamvis extra orbem a 

 natura relegata, nostris vitiis caret. Aurum argentum- 

 que et ibi in pretio. Marmor testudinis simile, gemmae 

 margaritaeque in honore multo prstantiores : et totius 

 luxuriae nostrae cumulus. Ipsorum opes majores esse di- 

 cebant , sed apud nos opulentiae majorem usum. 



Servum nemini : non in diem aut interdiu somnum : 

 aedificia modice ab humo exstantia, annonam numquam 

 augeri , non fora litesve esse : coli Herculem : eligi regem 

 a populo snecta clementiaque , liberos non habentem : et 

 si postea gignat , abdicari , ne fit hereditarium regnum. 

 Rectores ei a populo xxx dari : nec nisi plurium sen- 

 tentia quemquam capitis damnari : sic quoque appella- 

 tionem esse ad populum ; et septuaginta judices dari : si 

 librent ii reum, amplius triginta, bis nullam esse dig- 

 nationem , gravissimo probro. Rgi cultum Liberi pa- 

 tris , ceteris Arabum. Regem , si quid delinquat , morte 

 multari , nullo interimente , aversantibus cunctis , et 

 commercia etiam sermonis negantibus. Festa venatione 

 absumi, gratissimam eam tigribus elephantisque con- 

 stare. Agros diligenter coli : vitis usum non esse, pomis 

 abundare. Esse et in piscatu voluptatem, testudinum 



